Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 220/12/8811	Trebišov, 31.10.2012
EEČ : 2-69-430-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si neplní vyživovaciu povinnosť voči svojej dcére XXXXX, nar. 01.05.2006, ktorá mu vyplýva zo Zákona o rodine, a to v mieste bydliska, ako aj inde od 01.03.2010 doposiaľ a bola mu uložená rozsudkom Okresného súdu XXXXX zo dňa 02.09.2009, ktorý nadobudol právoplatnosť dňa 21.09.2009, platiť na výživu XXXXX mesačne sumou 50,- €, počnúc od 01.09.2009, a to vždy do 30. dňa, toho ktorého mesiaca vopred k rukám matky XXXXX, čím takto na bežnom výživnom dlhuje sumu 1.600,- €, pričom skutku sa dopustil závažnejším spôsobom konania, a to po dlhší čas.
lebo zanikla trestnosť činu
Odôvodnenie:
	Uznesením policajného orgánu OR PZ, Odboru kriminálnej polície v Trebišove pod sp. zn. ČVS: ORP-167/OVK-TV-2012 zo dňa 01.06.2012 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b Tr. zákona, na tom skutkovom základe, ako je to uvedené vo výrokovej časti tohto uznesenia. 

	Obvinený v priebehu vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom za žalované obdobie vo výške 1.600,- € uhradil k rukám matky dieťaťa XXXXX, XXXXX peňažnými poštovými poukážkami. 

	Uvedenú skutočnosť potvrdila dňa 22.10.2012 aj matka dieťaťa, ktorá uviedla, že dlh na bežnom výživnom za žalované obdobie považuje za uhradený zo strany obvineného vo výške 1.600,- €, vrátane mesiaca október 2012. 

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať do troch dní  od  oznámenia na Krajskú prokuratúru v Košiciach, prostredníctvom tunajšej prokuratúry. Sťažnosť má odkladný účinok.

JUDr. Valéria Kovalová
prokurátorka